ΔΥΟ ΛΟΓΙΑ ΓΙΑ ΤΟΝ ΣΥΓΓΡΑΦΕΑ

Ο Ιερέας Κωνσταντίνος Μάθιους (Αποστολόπουλος), Πρωτοπρεσβύτερος του Οικουμενικού Θρόνου (Αρχιεπισκοπής Αμερικής) είναι πτυχιούχος της Θεολογικής Σχολής του Καποδιστριακού Πανεπιστημίου Αθηνών, το 1969, με Master’s σε Λειτουργικές Σπουδές του Πανεπιστημίου Notre Dame, Notre Dame, Ινδιάνα, Η.Π.Α., το 1977.

Είναι συγγραφέας του Βιβλίου,*“Eastern Orthodoxy Compared: Her Main Teachings and Significant Differences with Roman Catholicism and the Major Protestant Denominations,*” στα Aγγλικά, το 2006 και μετά ερμηνεία και ενημερωμένη Δευτέρα έκδοση: «*Ανατολική Ορθοδοξία Συγκρινόμενη: Οι Κυριότερες Διδασκαλίες της και οι Σημαντικότερες Διαφορές με τον Ρωμαιοκαθολικισμό και τις Μεγαλύτερες Προτεσταντικές Ομολογίες» σ*τα Ελληνικά μέσω της «Επτάλοφος», το 2017*.*  Παράλληλα έχει γράψει πολλά άρθρα στα αγγλικά και ελληνικά και είναι συγγραφέας του βιβλίου «*Ξερίζωμα*» στα ελληνικά, το 2013, μεταφρασμένο ως “*Uprooted”* στα αγγλικά, το 2014. Έγραψε, επίσης το βιβλίο *“Dying and Life after Death: The Eastern Orthodox Perspective*, το 2018, και επίσης το βιβλίο *«Η Παναγία Παρθένος η Ζωή της και τα Λόγια της»*, το 2021.

Υπηρέτησε ως Ιερατικός Προϊστάμενος του Ιερού Ναού Αγίου Ανδρέου στο South Bend, της Ινδιάνα των ΗΠΑ από τις 13 Σεπτεμβρίου 1969 έως τις 10 Ιανουαρίου 1978 και του Ιερού Ναού Ευαγγελισμού της Θεοτόκου στο Stamford του Κοννέκτικατ των ΗΠΑ από τις 11 Ιανουαρίου 1978 έως τις 30 Ιουνίου 2011, όταν και αποσύρθηκε της ενεργού υπηρεσίας. Κατά τα χρόνια υπηρεσίας του στο Stamford, μια όμορφη νέα σταυροειδής Βυζαντινή Εκκλησία με τρούλο κτίστηκε (1986-1991-χωρίς υποθήκη) και αγιογραφήθηκε. Έκτοτε, υπηρέτησε τον Ιερό Ναό Αγίου Γεωργίου-Αγίου Δημητρίου στο Manhattan της Νέας Υόρκης (2011-2015). Προς το παρόν υπηρετεί τον νέο Ιερ. Ναό του Ευαγγελισμού της Θεοτόκου στο Stamford του Κοννέκτικατ ως βοηθός.

Την 5η Ιουνίου 2011 του απονεμήθηκε το οφίκιο του Πρωτοπρεσβυτέρου του Οικουμενικού Θρόνου παρά του Παναγιότατου Οικουμενικού Πατριάρχη, κ. κ. Βαρθολομαίου Α’ και του απονεμήθηκε ιδιοχείρως επιστήθιος Πατριαρχικός σταυρός παρά του Αρχιεπισκόπου Αμερικής, κ. κ. Δημητρίου.